stanford-oval/wikipedia huggingface dataset:
טרוטת חילה
רבייה

כתלות בטמפרטורת המים מתחילה עונת ההפריה בשלהי האביב ובקיץ. מספר הביציות הממוצע שמייצרות הנקבות הוא כ-150, והמקסימום שנמדד היה 686 ביציות.
שימור

בין האיומים על טרוטת חילה היו התחרות והכלאה עם מינים זרים שהוחדרו לנהרות כדוגמת טרוטת עין-הקשת. עם זאת, הסיבה העיקרית להצטמצמות אוכלוסיות טרוטת חילה היא אובדן בית הגידול שנגרם מצמצום זרימת המים ועצים מצילים, שמקורו בשריפות, הרס צמחיית הגדות בידי אדם, רעיית יתר של חיות משק, הטיה של המים להשקיה והעמקת ערוצים בנחלים ובנהרות באזור התפוצה של טרוטת חילה. כששירות הציד והדיג של ארצות הברית הוסיף את הדג לרשימת המינים בסכנת הכחדה ב-1967 כבר קטן אזור התפוצה של הדג ממאות קילומטרים של נחלים ונהרות לכ-30 קילומטרים בלבד. לאחר שהדג נוסף לרשימת המינים בסכנת הכחדה החל השירות בתוכנית אגרסיבית של שיקום פלגים, סילוק הדגים הזרים, שיקום ותיקון צמחיית הגדות (על מנת לשמור על טמפרטורת מים קרירה יותר), ושחרור של דגים שגדלו במדגרות לפלגים ששוקמו. המין התאושש ונקלט בעשרה נחלים חדשים, אם כי האוכלוסיות ובית הגידול עדיין לא הגיעו לממדים המקוריים. תומכי השימור מקווים שבסופו של דבר אפשר יהיה להוציא את המין מהרשימה ולאפשר דיג שלו, תוך יצירת ברית עם הדייגים במטרה לשמר את המין. שריפות גדולות ובצורת ימשיכו תמיד לשחק תפקיד מרכזי במצבם של כל מיני הטרוטה.
הערות שוליים

↑  טרוטת חילה באתר הרשימה האדומה של IUCN
↑  R.J. and M. Zarn. 1976. Biology and management of threatened and endangered western trouts. Technical Report RM-28, Rocky Mountain Forest and Range Experiment Station, Fort Collins, Colorado. p. 45
↑  Gila Trout, Center for Biological Diversity
↑  Springer, Craig (27 September 2006) "Gila trout down-listed to threatened status," Fishing World
| --- | --- |
בקרת זהויות :  NLI: 987007529278605171
טקס פרסי אופיר לשנת 1998

| --- | --- |
 תאריך:  29 באוקטובר 1998
 מיקום:  היכל התרבות, תל אביב-יפו, ישראלישראל
 רשת שידור:  ערוץ 2
 המועמדים והזוכים הבולטים
 סרט עלילתי:  "קרקס פלשתינה"
 הבמאי הטוב ביותר:  שמי זרחין
 תסריט:  איל חלפון
 →1997 1999← פרס אופיר
 
טקס פרסי האקדמיה לקולנוע ה-9 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-29 באוקטובר 1998 בהיכל התרבות בתל אביב-יפו, ישראל. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.
פרס על מפעל חיים הוענק לליה ון ליר ופרס על הישגים מקצועיים הוענק לשחקן יוסף שילוח.
מועמדים

מקור:
| הסרט הטוב ביותר | הבמאי הטוב ביותר |
| --- | --- |
 "קרקס פלשתינה" – מרק רוזנבאום, אורי סבג, עינת ביקל, חיים שריר "אהבה ממבט שני" – מיכל בת-אדם  "יום יום" – אייל שיראי, דוד מנדיל, מיכאל תפוח  "מסוכנת" – איתן אבן  "קשר עיר" – אייל שיראי, דוד מנדיל, יהונתן סגל, מיכאל תפוח:  שמי זרחין – "מסוכנת" מיכל בת-אדם – "אהבה ממבט שני"  עמוס גיתאי – "יום יום"  יהונתן סגל – "קשר עיר"  איל חלפון - "קרקס פלשתינה"
השחקן הטוב ביותר: השחקנית הטובה ביותר
 יורם חטב – "קרקס פלשתינה" שמיל בן ארי – "אגדת האיש ששתק"  משה איבגי – "יום יום"  משה איבגי – "מסוכנת"  יהונתן סגל – "קשר עיר":  דפנה רכטר – "קשר עיר" מיכל זוארץ – "אהבה ממבט שני"  גילה אלמגור – "מסוכנת"  יבגניה דודינה – "קרקס פלשתינה"  רומי אבולעפיה – "סודות משפחה"
שחקן המשנה הטוב ביותר: שחקנית המשנה הטובה ביותר
 עמוס לביא – "קרקס פלשתינה" ג'וליאנו מר – "יום יום"  נתן דטנר – "מסוכנת"  אלי כהן – "סודות משפחה"  שרון אלכסנדר – "קשר עיר":  אסי לוי – "קשר עיר" דלית קהן – "יום יום"  שרית וינו-אלעד – "מסוכנת"  שרגית ביקובסקי – "קרקס פלשתינה"
התסריט המקורי הטוב ביותר: העריכה הטובה ביותר
 איל חלפון – "קרקס פלשתינה" שמי זרחין – "מסוכנת"  עמוס גיתאי – "יום יום"  מיכל בת-אדם – "אהבה ממבט שני"  יהונתן סגל – "קשר עיר":  עינת גלזר-זרחין – "מסוכנת" טובה אשר – "קרקס פלשתינה"  דליה קסטל – "קשר עיר"
הסרט התיעודי הטוב ביותר: עיצוב התלבושות הטוב ביותר
 "יומן ראש הממשלה" – שחר סגל, רות לב-ארי וסשה קליין "החברים של תיאו" – איל חלפון  "שלוש אחיות" – ציפי רייבנבך  "דרך בן-צבי 67" – עדו צוקרמן, רן טל  "מחבואים" – סילבן ביגלאייזן, איריס רובין:  רקפת לוי ודור מרדכי – "מסוכנת" ענת חלפון – "קרקס פלשתינה"  דור מרדכי וג'סיקה רוקיטר – "קשר עיר"
הפסקול הטוב ביותר: המוזיקה המקורית הטובה ביותר
 אלי ירקוני, ג'ון פורסל וישראל דוד – "מסוכנת" יוחאי משה, גיל תורן וארז עיני שביט – "קרקס פלשתינה":  עדי כהן – "מסוכנת", שלמה גרוניך – "קרקס פלשתינה" יוסף ברדנשווילי – "קשר עיר"
העיצוב האמנותי הטוב ביותר: הצילום הטוב ביותר
 אריאל רושקו – "מסוכנת" אריאל רושקו – "קשר עיר"  אריאל גלזר – "קרקס פלשתינה":  דוד גורפינקל – "מסוכנת" בני מלי – "אגדת האיש ששתק"  ולנטין בלונוגוב – "קרקס פלשתינה"  יואב קוש – "אהבה ממבט שני"  דרור מורה – "קשר עיר"
הערות שוליים

↑  אורי קליין, ואיפה ההתרגשות?, כתבה 466337, ארכיון הארץ, 29 באוקטובר 1998
↑  * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il
↑   טקס פרסי אופיר לשנת 1998, במסד הנתונים הקולנועיים IMDb (באנגלית)
↑  סרטים עלילתיים מועמדים
↑  היוצרים הזוכים, באתר www.israelfilmacademy.co.il
↑  סרטים תיעודיים מועמדים
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
טקס פרסי אופיר לשנת 1997

| --- | --- |
 תאריך:  17 בנובמבר 1997
 מיקום:  ירושלים, ישראלישראל
 מנחים:  גידי גוב
 רשת שידור:  טלעד
 אורך הטקס:  שעתיים
 המועמדים והזוכים הבולטים
 סרט עלילתי:  "עפולה אקספרס"
 הבמאי הטוב ביותר:  ג'ולי שלז
 תסריט:  אסי דיין
 →1996 1998← פרס אופיר
 
טקס פרסי האקדמיה לקולנוע ה-8 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-17 בנובמבר 1997 בירושלים, ישראל. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. את הטקס הנחה גידי גוב.
פרס על מפעל חיים הוענק לשחקנית גילה אלמגור ופרס על הישגים מקצועיים הוענק לדובי זלצר.
במהלך הטקס אמר הזוכה בשני פרסים, אסי דיין, כי "ירושלים היא עיר מזורגגת", ובפנותו לראש העיר אהוד אולמרט אמר בהתייחס לראש הממשלה בנימין נתניהו: "אל תשכח לומר לחבר שלך שילך קיבינימט". ח"כ חנן פורת הגיש תלונה על האירוע, שלאחריה החליטה מנהלת המחלקה המיוחדת בפרקליטות המדינה, עו"ד טליה ששון, שלא לנקוט כלפי דיין בהליכים פליליים.
בין מגישי הפרסים בטקס: קרן מור, משה איבגי, אברי גלעד, ירדנה ארזי, מאיר סויסה, ענת עצמון, יאיר לפיד, דנה דבורין, יעקב כהן, יורם ארבל, מיכל זוארץ, רבקה מיכאלי, יבגניה דודינה, עודד קוטלר.
מועמדים

מקור:
| הסרט הטוב ביותר | הבמאי הטוב ביותר |
| --- | --- |
 "עפולה אקספרס" – אסף אמיל "אהבה אסורה" – יוסי זומר  "מר באום" – יורם כסלו, חיים מקלברג  "שביל החלב" – עלי נאסר  "מינוטאור" – דודי זילבר, מיקי רבינוביץ', דן תורג'מן:  ג'ולי שלז – "עפולה אקספרס" יצחק צפל ישורון – "קיצור תולדות האוהבים"  אסי דיין – "מר באום"  עלי נאסר – "שביל החלב"  יוסי זומר – "אהבה אסורה"
השחקן הטוב ביותר: השחקנית הטובה ביותר
 אסי דיין – "מר באום" יחזקאל לזרוב – "אהבה אסורה"  צביקה הדר – "עפולה אקספרס"  מוסקו אלקלעי – "אין שמות על הדלתות"  סוהיל חדאד – "שביל החלב":  אסתי זקהיים – "עפולה אקספרס" איילת זורר – "אהבה אסורה"  יבגניה דודינה – "ז'נטילה"  שירה גפן – "מר באום"  מילי אביטל – "מינוטאור"
שחקן המשנה הטוב ביותר: שחקנית המשנה הטובה ביותר
 אריה מוסקונה – "עפולה אקספרס" אבי פניני – "אין שמות על הדלתות"  אלון דהן – "אהבה אסורה"  עידן אלתרמן – "מר באום"  מכרם ח'ורי – "שביל החלב":  אורלי פרל – "עפולה אקספרס" דורית לב ארי – "אין שמות על הדלתות"  אורנה פורת – "אהבה אסורה"  רבקה נוימן – "מר באום"  אמל מורקוס – "שביל החלב"
התסריט המקורי הטוב ביותר: העריכה הטובה ביותר
 אסי דיין – "מר באום" עמית ליאור – "עפולה אקספרס"  יוסי זומר ואייל שר – "אהבה אסורה"  נדב לויתן – "אין שמות על הדלתות"  עלי נאסר – "שביל החלב":  דב שטויר – "אהבה אסורה" זוהר סלע – "מינוטאור"  מאור קשת – "עפולה אקספרס"  זוהר סלע – "מר באום"  ערה לפיד וטובה אשר – "שביל החלב"
הסרט התיעודי הטוב ביותר: עיצוב התלבושות הטוב ביותר
 "האולימפיאדה הראשונה של אמא" – רן כרמלי ומיכה שגריר אמיל חביבי: נשארתי בחיפה – "מרק רוזנבאום, דליה קרפל"  יצאתי לחפש אהבה... תכף אשוב – "דן קציר"  ג'ני וג'ני – "מיכל אביעד":  ליאורה דינולסקו – "אהבה אסורה" אפרת מירב – "מינוטאור"  ענת חלפון – "מר באום"  ציפי אנגלישר – "עפולה אקספרס"  יעל רובין – "שביל החלב"
הפסקול הטוב ביותר: המוזיקה המקורית הטובה ביותר
 יואב שריג ודב שטויר – "אהבה אסורה" ישראל דוד – "מינוטאור"  מקסים סגל, אולג קייסרמן וישראל דוד – "מר באום"  יוחאי משה, גיל תורן – "עפולה אקספרס"  יוחאי משה, ישראל דוד – "שביל החלב":  יובל שפריר – "עפולה אקספרס" נחום היימן – "שביל החלב"  אמוץ פלסנר – "מינוטאור"  נקמת הטרקטור – "סוף המשחק"  נחום היימן – "אין שמות על הדלתות"
העיצוב האמנותי הטוב ביותר: הצילום הטוב ביותר
 יעקב תורג'מן – "אהבה אסורה" יורם שייר – "מינוטאור"  אריאל גלזר – "מר באום"  אווה גרונוביץ' – "עפולה אקספרס"  Jaiossi Nimer – "שביל החלב":  מנו קדוש – "אהבה אסורה" דוד גורפינקל – "מינוטאור"  איציק פורטל – "עפולה אקספרס"  אבי קורן – "מר באום"  אמנון סלומון – "שביל החלב"
סדרת הדרמה הטובה ביותר: דרמה לטלוויזיה
 "מרחב ירקון" – יפה אורנשטיין, חיים בוזגלו, ירון זליג, דודי זילבר, מיקי רבינוביץ':  "הבחור של שולי" – דורון צברי, שרון שמיר, חגי לוי
הערות שוליים

1 2  אפשר גם, כתבה 368884, ארכיון הארץ
1 2 3 4  גידי גוב ינחה את האוסקר, כתבה 352857, ארכיון הארץ
↑  * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il
↑  נאום שרת החינוך לימור לבנת במליאת הכנסת, 3 בדצמבר 1997
"עם כל הפרסים, החיים בזיקנה בסך הכל נראים קשים מהמוות", יעקב בר-און, מעריב, 1 במאי 2014
הפרקליטות החליטה שלא לפתוח בחקירה נגד אסי דיין בגין דבריו על נתניהו וירושלים, יואב יצחק, 22 באוקטובר 1998, גלובס
↑   טקס פרסי אופיר לשנת 1997, במסד הנתונים הקולנועיים IMDb (באנגלית)
↑  סרטים עלילתיים מועמדים
↑  היוצרים הזוכים, באתר www.israelfilmacademy.co.il
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
יום הסנונית

| --- | --- |

 מידע כללי
 מאת:  דלין מתיה 
 שפת המקור:  אפריקנס
 סוגה:  רומן
 מקום התרחשות:  דרום אפריקה 
 הוצאה
 תאריך הוצאה:  1992
 הוצאה בעברית
 הוצאה:  עם עובד
 תאריך:  1996
 תרגום:  אמציה פורת
 מספר עמודים:  290
 קישורים חיצוניים
 הספרייה הלאומית:  001767884
 
יום הסנונית (באפריקנס: Brug van die esels באנגלית: The Day the Swallows Spoke) הוא רומן מאת דלין מתיה, שפורסם בשנת 1992. עלילת הספר מתרחשת בדרום אפריקה בתקופת המאבק כנגד האפרטהייד, ועוסקת במורכבות הסוגיה ביחס לאוכלוסיית האפריקאנרים וזהותם ההיסטורית.
חסידות ויסקוט-קרושנוביץ

חסידות ויסקוט-קרושנוביץ היא חסידות פולנית שנוסדה בראשית המאה ה-19 מייסדה היה רבי אברהם יוזפא לרמן מקונסקוולה.
תולדות החסידות

רבי אברהם, המייסד, היה תלמידו של החוזה מלובלין, והיה נוסע אליו יחד עם חבריו רבי ישכר בר מרדושיץ ורבי יחזקאל מקוזמיר, החוזה מלובלין התבטא בשבחם שהם בבחינת ”הנה שלושה אנשים ניצבים”, כלומר מלאכים. הוא כונה "השרף מקאָנסיקוואָלי". רבי אברהם התגורר בעיירה קונסקוולה; בעיירה זו התקיימה החצר החסידית ובה כיהן כאדמו"ר. נהג תעניות 35 שנה ברציפות. נפטר בשנת תרט"ו (1855).
השני בשושלת, היה בנו, רבי אליהו, אשר היה תלמידם של רבי מנחם מנדל מקוצק ורבי נח מקארוב. שיש כרב בוונהוונהליץ. בשנת תר"י התמנה לרב בפילוב, ואחר כך בויסקוט. בשנת תרט"ו התמנה לאדמו"ר. חיבר את ספרי השו"ת דבר אליהו ו-אזור אליהו על התורה.
השלישי, היה בנו, רבי אברהם יוזפא מויסקוט אשר נולד בשנת תרט"ז (1857). היה רב ביאניבצה. אחרי פטירת אביו כיהן כאדמור בפילוב ובויסקוט. חיבר את הספר חיי איברא - פירוש על התורה והש"ס. נפטר בכ"ז בחשוון תרנ"א (1890).
הרביעי, היה בנו, רבי חיים מקרושנוביץ אשר נולד בשנת תרכ"ז (1867). היה רב בדוברין (כיום דובז'ין על נהר ויסלה), פלוצק וקרושנוביץ (פולנית: Krośniewice). היה מפורסם כגדול בתורה ובעל ידע ביבליוגרפי. חיבר ספרים רבים. נפטר בא' בטבת תרע"א (1911).
החמישי, היה בנו, רבי שמחה בונים מקרושנוביץ. היה ידען גדול בחסידות. שימש כאדמו"ר בלודז'. נרצח בשואה.
לקריאה נוספת

יצחק אלפסי, החסידות, תשל"ז-1977, עמ' 210.
יוליה אניקייבה

| --- | --- |
אין תמונה חופשית
 לידה:  26 במרץ 1969 (בת 55) סנקט פטרבורג, ברה"מ 
 השכלה:  האוניברסיטה הממלכתית הלאומית לתרבות גוף, ספורט ובריאות על שם לסגאפט בלנינגרד 
 
יוליה סרגייבנה אניקייבה (נולדה ב-26 במרץ 1969 בלנינגרד) היא עסקנית ספורט וספורטאית רוסייה לשעבר, כיהנה כנשיאת התאחדות הכדורסל הרוסית בשנים 2013–2015. בשנת 2017, הורשעה בתיק הונאה במהלך עבודתה בראשות התאחדות הכדורסל. הוכרזה כמבוקשת על ידי הרשויות הפדרליות ברוסיה.
ביוגרפיה

מילדותה עסקה בחתירה. היא בוגרת המכון הממלכתי לספורט על שם לסגאפט בשנת 1993. סיימה את לימודיה בבית הספר הגבוה לעסקים באוניברסיטת מוסקבה על שם לומונוסוב בשיווק ותכנון אסטרטגי. בשנת 1998, קיבלה תואר שני במנהל עסקים והיא גם בוגרת הפקולטה למשפטים במכון למשפטים במוסקבה משנת 2009.
מאז 1995 היא עבדה בחברות מסחריות ומילאה תפקידים בכירים. בשנת 2003 הקימה את סוכנות השיווק JSA שמקיימת אירועי ספורט ובידור. הסוכנות ארגנה אירועים בינלאומיים שהוקדשו ליום העיר במוסקבה.
בשנת 2005 השתתפה בבחירות לראשות הפדרציה הרוסית לספורט חתירה. בשנת 2008 מונתה למנכ"לית איגוד כדורסל הסטודנטים ברוסיה, לאחר מכן מונתה לסגנית הנשיא. בשנת 2010 היא הפכה לחברה בוועד המנהל של האיגוד ובדצמבר 2011, היא הפכה למשנה למנכ"ל ליגת VTB.
ב-12 ביולי 2013 נבחרה לתפקיד ממלאת מקום נשיא התאחדות הכדורסל הרוסית (RBF)‏ עד מהרה פיטרה את המנהל הכללי של נבחרת הגברים הרוסית אולג אושקוב, ואת המאמן פוטיוס קציקאריס, שבמכתב פתוח האשים את אנייקייבה בהתערבות בעבודתו. הבחירות לנשיאות שהתקיימו באוגוסט 2013 לוו בוויכוח סוער. ברם, אניקייבה השיגה 97 קולות לעומת 63 משהשיגה יריבתה סבטלנה אברוסימבה.
בדצמבר 2013 בית המשפט הכיר בתוצאות הבחירות נשיא כלא לגיטימיות, לאחר מכן המשיכה אניקייבה להוביל את הפדרציה כממלאת מקום. במהלך עבודתה, נבחרות הגברים והנשים של רוסיה נכשלו באליפות אירופה בשנת 2013 ולא השתתפו במונדובאסקט 2014 מכיוון שהתאחדות הכדורסל לא קיבלה את הכרטיס החופשי. בנוסף, ההתאחדות נקלעה לסכסוך כספי עם המועדונים הרוסיים, בשל הדרישה מהם לשלם שכר טרחה עבור אישור שחקנים זרים. במקביל, נשמר שכרם של השופטים.
אנדריי קירילנקו, שהחליף את אנייקייבה באוגוסט 2015 כנשיא ההתאחדות, ביקש מרשויות אכיפת החוק הפדרליות לחקור את הגנבות והמעילות שהתרחשו בהתאחדות במהלך עבודתה של קודמו. בדצמבר 2015 נפתח תיק פלילי בגין הונאה בהיקף גדול במיוחד ואניקייבה הואשמה בחתימה על עסקאות הונאה עם יזמים בודדים, שכתוצאה מהן הפסידה ההתאחדות 44 מיליון רובל. באוקטובר 2017 דן בית המשפט את אנייקייבה לארבע שנים ושישה חודשים במושבת עונשין, אך הנאשמת נמלטה ממאסר ורשויות אכיפת החוק הכניסו אותה לרשימת המבוקשים. במקביל, היא שלחה מכתב לתקשורת והסבירה את בריחתה משום שלטענתה הורשעה על לא עוול בכפה.
חיים אישיים

היא נשואה ואם לשלוש בנות.
הערות שוליים

↑  Самарская, Виктория. (2016-12-11). "Юлия Аникеева: биография и спортивные достижения". FB.ru. נבדק ב-2018-10-16.
1 2 3  "Биография Юлии Аникеевой". РИА Новости. 2013-08-02. נבדק ב-2018-10-16.
1 2 3  Самарская, Виктория. (2016-12-11). "Юлия Аникеева: биография и спортивные достижения". FB.ru. נבדק ב-2018-10-16.
↑  Жиляев, Данила. (2017-07-20). "Кацикарис умывает руки". Газета.Ru. נבדק ב-2018-10-16.
↑  "Бывший президент РФБ не стала дожидаться приговораБывший президент РФБ не стала дожидаться приговора". Коммерсант. 2017-10-23. נבדק ב-2018-10-16.
↑  "Биография Юлии Аникеевой". РИА Новости. 2013-08-02. נבדק ב-2018-10-16.
יום הסטטיסטיקה העולמי

יום הסטטיסטיקה העולמי נקבע בהחלטת עצרת האו"ם בשנת 2010 וביוזמת יחידת הסטטיסטיקה של האו"ם כיום המצוין אחת לחמש שנים ב-20 באוקטובר.
מטרות יום הסטטיסטיקה העולמי

מטרותיו של יום זה הן: להעלות את המודעות הציבורית לחשיבות הסטטיסטיקה הרשמית ככלי לקבלת החלטות המבוססות על מידע עדכני ומהימן, לשפוך אור על ההישגים הרבים של המערכות הסטטיסטיות הלאומיות והבינלאומיות, לחזק את המודעות לסטטיסטיקה הרשמית של המדינות ולהגביר את אמון הציבור בה.
מטרות אלה עולות בקנה אחד עם המגמה במגזר הציבורי ובמגזר הפרטי, לקבל החלטות על סמך מידע, החל בנושאים הקשורים לחיי הפרט, דרך החלטות עסקיות וכלה בהחלטות מדיניות.
היסטוריה

יום הסטטיסטיקה העולמי הראשון צוין לראשונה ב-20 באוקטובר 2010, ובפעם השנייה ב-20 באוקטובר 2015, במגוון אירועים בקהילה הסטטיסטית במדינות החברות באו"ם.
ראו גם

הסטטיסטיקן הממשלתי
הלשכה המרכזית לסטטיסטיקה
טקפוסה קובו

טָקֶפֻסָה קוּבּוֹ (ביפנית: 久保 建英; נולד ב-4 ביוני 2001) הוא כדורגלן יפני המשחק בעמדת הקשר ההתקפי בריאל סוסיאדד. מוכר בכינוי "מסי היפני".
קריירה

בגיל שבע החל קובו לשחק בפרסימון, מועדון כדורגל מקומי בעיר הולדתו קווסאקי. באוגוסט 2009 השתתף במחנה כדורגל של ברצלונה, וזכה בתואר השחקן המצטיין. באפריל 2010 השתתף עם ברצלונה בגביע ילדים אירופי, וזכה בתואר השחקן המצטיין על אף שקבוצתו סיימה במקום השלישי. כשחזר ליפן החל לשחק בקבוצת הילדים של קווסאקי.
באוגוסט 2011 זומן קובו לאקדמיית הנוער של ברצלונה, הלה מסאיה. בעונת 2012/2013 הבקיע 74 שערים ב-30 משחקים, והיה מלך השערים של ליגת הילדים. בשנת 2015 התברר כי ברצלונה עברה על חוקי פיפ"א כשהחתימה את קובו כשהיה בן 14 בלבד, ובמרץ 2015 הוא שוחרר מהקבוצה, חזר ליפן וחתם בקבוצת הנוער של טוקיו.
ב-15 באפריל 2017 הפך לשחקן הצעיר ביותר שהבקיע בליגת העל היפנית לנוער, כשכבש בניצחון קבוצתו 1–0 על סרסו אוסקה כשהוא בן 15 שנים ועשרה חודשים בלבד. ב-3 במאי 2017 שיחק לראשונה במדי הקבוצה הבוגרת, כשעלה כמחליף בניצחון קבוצתו 1–0 במשחק גביע הליגה היפנית. בנובמבר 2017 שודרג חוזהו לשכר כשל שחקני הקבוצה הבוגרת.
ב-16 באוגוסט 2018 הושאל לחצי עונה ליוקוהמה אף. מרינוס, במדיה כבש בהופעת הבכורה שלו והפך לשחקן הרכב.
מתחילת עונת 2019 הפך לשחקן מפתח בהרכב טוקיו, וכבש גם במשחקי הליגה וגם במשחקי הגביע.
ב-14 ביוני 2019 חתם לחמש שנים בריאל מדריד, כשסוכם שאת עונת 2019/2020 ישחק בריאל מדריד קסטיליה.
ב-22 באוגוסט 2019 הושאל לעונה אחת למיורקה, שעלתה ללה ליגה בתום עונת 2018/2019.
ב-10 באוגוסט 2020 הושאל לעונה אחת לויאריאל.
ב-8 בינואר 2021 הושאל לחטאפה עד לסוף העונה.
ב-9 באוגוסט 2021 הושאל לעונה נוספת למיורקה.
ב-19 ביולי 2022 חתם לחמש שנים בריאל סוסיאדד.
קריירה > קריירת נבחרות

טקפוסה החל את דרכו בנבחרות השונות של יפן בנבחרת יפן עד גיל 15. כשיהיה בן 15 זומן לסגל נבחרת יפן עד גיל 20 למשחקי גביע העולם בכדורגל עד גיל 20 2017.
הוא זומן לראשונה לסגל הנבחרת הבוגרת לקראת משחקי קופה אמריקה 2019 עוד בטרם הגיע לגיל 18. הוא ערך את הופעת הבכורה שלו ב-6 ביוני 2019, כשעלה כמחליף בדקה ה-67 בניצחון נבחרתו 2–0 על אל סלבדור במשחק ידידות. הוא שותף בשלושת משחקיה של יפן בטורניר הקופה אמריקה.
נכלל בסגל נבחרת יפן לטורניר מונדיאל 2022.
נכלל בסגל נבחרת יפן לטורניר גביע אסיה 2023.
חפה

חפיה של בוגנוויליה נבדלים בצבעם מהעלים שאינם חפים, ומושכים מאביקים
בצמח, חָפֶה (ברבים: חָפִים) הוא עלה מתמחה (שעבר התאמה), ובפרט כזה הקשור במבני הרבייה כגון פרח, שִׁזְרַת תפרחת או קשקש אצטרובל. על פי רוב, חפים נבדלים מן העלים ה"רגילים" של הצמח (עלי הגבעול) – שונים בגודלם, בצבעם, בצורתם או במרקמם.
בדרך כלל צומח החפה בסמוך לבסיס הפרח או הפרי, מראהו קטן וקרומי וצבעיו בהירים, לכן יש המתבלבלים בין חפה לבין עלי כותרת (למשל בבוגנוויליה).
חָפֶה (bract, floral bract, bractea) - עלה קטן, ירוק או צבעוני או קרומי, בדרך כלל שונה מהעלה הגבעול, שמחיקו יוצא עוקץ הפרח או עוקץ התפרחת. לעיתים החפים יוצרים מעטפת המלווה תפרחת.
חָפית (bracteole, bractlet) - 1. חפה זעיר היושב על עוקץ הפרח; לפעמים הפרח מחוסר עוקץ והחפיות סמוכות לפרח; או 2. חפה קטן או משני, במיוחד בפרחים היחידים שבתפרחת.
הערות שוליים

↑  אסתי אנגל, לקסיקון מפה - ביולוגיה, תל-אביב: מפה, 2007, עמ' 115
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998
1 2  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 38, 43
| --- | --- |
בקרת זהויות :  NLI: 987007536174805171  LCCN: sh85063836 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
טריאסט קלי דאן

| --- | --- |
אין תמונה חופשית
 לידה:  14 בינואר 1981 (בת 43) פרובו שביוטה
 מדינה:  ארצות הברית 
 תקופת הפעילות:  מ-2004 
 מקום לימודים:  בית הספר לאמנויות של אוניברסיטת צפון קרולינה 
 פרופיל ב-IMDb
 
טריאסט קלי דאן (באנגלית: Trieste Kelly Dunn; נולדה ב-14 בינואר 1981) היא שחקנית אמריקאית. מוכרת בעיקר מתפקידה בתור סגנית השריף שבון קלי בסדרת הטלוויזיה "באנשי", ובזכות הופעתה בתור אליסון נייט בסדרה "שטח מת".
ביוגרפיה

דאן למדה בפרובו, יוטה ולמדה תיאטרון בבית הספר לאומנויות שבצפון קרוליינה, שם הופיעה במספר סרטי סטודנטים. הלוס אנג'לס טיימס שיבח את הופעתה בסרטים העצמאיים "חורף קר" ו"השנה החדשה".
קריירה

בשנת 2004, ערכה דאן את הופעתה הקולנועית הראשונה בתפקיד משני בסרט "עור מסתורי" בכיכובו של ג'וזף גורדון-לוויט. בשנת 2006, היא הופיעה בסרט "טיסה 93" המבוסס על סיפורה האמיתי של טיסה 93 של יונייטד איירליינס שנחטפה בפיגועי 11 בספטמבר.
בשנת 2013 החלה לככב בסדרת הפעולה "באנשי" של רשת הטלוויזיה סינמקס בתור סגנית השריף שבון קלי. דאן המשיכה לשחק בסדרה בשתי עונותיה הבאות עד 2013.לאחר באנשי, דאן זכתה להכרה בסדרה "חוקי קנטרברי" בתפקיד מולי מק'קונל לצד ג'וליאנה מרגוליס. היא גם ערכה הופעת אורח בסדרת הטלוויזיה "פרינג'" בתפקיד ואלרי בון כקורבן של ניסוי מדעי.
בשנת 2014, היא גילמה את תפקידה של אליזבת' פארל, סוכנת FBI, בסדרה "להאמין". בנוסף שיחקה בהופעת אורח בסדרות "חוק וסדר: מדור מיוחד", "Cupid ,Bored to Death" ו"אחים ואחיות".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | עור מסתורי | בחורה בדייט |  |
| 2005 | Little Chicago | קמי |  |
| 2006 | טיסה 93 | דבורה פרנסס בודלי |  |
| 2010 | Cold Weather | גייל |  |
| 2010 | The New Year | סאני |  |
| 2010 | Vacation | דונה |  |
| 2013 | Loves Her Gun | אלי |  |
| 2015 | Applesauce | ניקי |  |
| 2016 | Almost There | נטלי |  |
| 2017 | Infinity Baby | אליסון |  |
| 2017 | The Misogynists | אמבר |  |
| 2018 | Blame | ג'ניפר |  |
| 2019 | Girl on the Third Floor | ליז קוץ' |  |
| 2021 | Sometime Other Than Now | אודרי |  |
| 2022 | Quantum Cowboys | אנה |  |
| 2024 | Lousy Carter | אחות |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | חוק וסדר: מדור מיוחד | גלוריה קולהיין | פרק: "Class" |
| 2008 | חוקי קנטרברי | מולי מק'קונל | תפקיד ראשי; 6 פרקים |
| 2009 | Cupid | סוניה | פרק: "The Tommy Brown Affair" |
| 2009 | פרינג' | ואלרי בון | פרק: "Midnight" |
| 2009 | משועמם | סופיה | פרק: "The Case of the Beautiful Blackmailer" |
| 2011 | אחים ואחיות | לורי לין | פרק: "Walker Down the Aisle" |
| 2011 | The Craigslist Killer | טרישה לפלר | סרט טלוויזיה של Lifetime |
| 2012 | Futurestates | אסתר | פרק: "Laura Keller: NB" |
| 2013 - 2015 | באנשי | שבון קלי | תפקיד ראשי (עונות 3-1); 29 פרקים |
| 2013 | Golden Boy | מרגו דיקסון | 6 פרקים |
| 2014 | להאמין | אליזבת' פארל | 6 פרקים |
| 2015 | האישה הטובה | אמנדה מארקסין | פרק: "Innocents" |
| 2015 - 2020 | שטח מת | אליסון "אלי" נייט | 18 פרקים |
| 2016 | רופא להשכיר | רייצ'ל | פרק: "Palpating the Orbital Rim" |
| 2016 | בול | קפטן טיילור מת'יסון | פרק: "The Woman in 8D" |
| 2016 | Almost There | נטלי | 6 פרקים |
| 2017 | מצוד | תרזה אוק'ס | 2 פרקים |
| 2018 | אלמנטרי | סופי בישופ | פרק: "An Infinite Capacity for Taking Pains" |
| 2018 | Strangers | אליוט | פרק: "Big Little Chill" |
| 2019 | המעבר | סיירה תומפסון | 2 פרקים |
| 2022 | See | השגרירה טרובר | 5 פרקים |
הערות שוליים

↑  "Los Angeles Film Festival: Double exposure for Trieste Kelly Dunn", June 18, 2010. Retrieved on September 25, 2015.
| --- | --- |
בקרת זהויות :  LCCN: no2011111841  VIAF: 173469753   WorldCat (עם VIAF): 173469753